Túto dvojhodinovú prezentáciu pre stredoškolských študentov
skrátim do troch minút.
Celé to začalo jedného dňa cestou lietadlom na TED
pred siedmimi rokmi.
Sedela vedľa mňa
stredoškoláčka, tínedžerka,
ktorá pochádzala z chudobnej rodiny.
Chcela zo svojho života niečo urobiť,
opýtala sa ma teda jednoduchú otázku.
Povedala: "Čo vedie k úspechu?"
Cítil som sa dosť mizerne,
lebo som jej nedal dobrú odpoveď.
Vystúpil som z lietadla, prišiel na TED.
A napadlo mi, jééj, som uprostred miestnosti plnej úspešných ľudí!
Prečo sa ich nespýtať, čo im pomohlo uspieť
a naučiť to deti?
A tak teraz, sedem rokov a 500 rozhovorov neskôr,
vám poviem, čo naozaj vedie k úspechu
a čo motivuje teďákov.
Prvou vecou je vášeň.
Freeman Thomas povedal: "Poháňa ma moja vášeň."
Teďáci to robia z lásky, nie pre peniaze.
Carol Coletta hovorí: "Platila by som druhým za to, čo robím ja."
Zaujímavé je,
že ak to robíte z lásky, peniaze prídu sami.
Práca! Rupert Murdoch mi povedal: "Je to ťažkou prácou.
Nič nepríde samo. Ale baví ma to."
Povedal baviť sa? Rupert? Áno!
Teďákov práca baví. A pracujú ťažko.
Zistil som, že nie sú workoholici. Sú workofili.
Dobre! Alex Garden hovorí: "Aby si bol úspešný, musíš sa do niečoho pustiť
a stať sa v tom sakra dobrým."
Nie je to žiadne kúzlo, len cvičiť, cvičiť, cvičit.
Je to sústredením. Norman Jewison mi povedal:
"Myslím, že je to celé o sústredení na jednu vec."
A tlačiť na seba! David Gallo hovorí: "Tlačte seba samého.
Fyzicky, psychicky, musíte sa tlačiť, tlačiť, tlačiť."
Musíte sa pretisnúť cez hanblivosť a pochybnosť.
Goldie Hawn hovorí: "Vždy som o sebe pochybovala.
Nebola som dosť dobrá, nebola som dosť šikovná.
Nemyslela som si, že to zvládnem."
Nie vždy je ľahké tlačiť seba samého
a preto vynašli matky. (Smiech)
Frank Gehry -- Frank Gehry mi povedal:
"Moja mama ma tlačila."
Slúžiť! Sherwin Nuland hovorí: "Bola to česť, slúžiť ako lekár."
Mnoho detí mi hovorí, že chcú byť milionármi.
Ako prvé im odpoviem,
"OK, ale nemôžeš slúžiť sám sebe,
musíš dávať ostatným niečo, čo má hodnotu.
Pretože to vedie ľudí k skutočnému bohatstvu."
Nápady. Bill Gates hovorí: "Mal som nápad -
založiť prvú mikropočítačovú softvérovú spoločnosť."
Podľa mňa celkom dobrý nápad.
Tvorivosť pri zrode nápadov nie je žiadnym kúzlom,
je to o robení celkom jednoduchých vecí.
Mám k tomu veľa dôkazov.
Vydržať. Joe Kraus hovorí,
"Vytrvalosť je hlavným dôvodom nášho úspechu."
Musím zniesť neúspech. Musíš zniesť nezmysel!
Čo samozrejme znamená "Kritiku, Odmietnutie, Blbcov a Tlak".
(Smiech)
Takže, veľká - odpoveď na tú otázku je jednoduchá:
Zaplať štyri tisícky a príď na TED.
Ak to nevyjde, nasleduj týchto osem vecí -- a ver mi,
je to osem dôležitých vecí, ktoré vedú k úspechu.
Ďakujem všetkým za ich rozhovory!